CELEX: 32006R0118
Language: lv
Date: 2006-01-24 00:00:00
Title: Komisijas Regula (EK) Nr. 118/2006 ( 2006. gada 24. janvāris ), ar ko lauku saimniecību grāmatvedības datu tīkla 2006. pārskata gadam nosaka standarta maksu par saimniecības apgrozījuma pārskatu

25.1.2006   
            
            
               LV
            
            
               Eiropas Savienības Oficiālais Vēstnesis
            
            
               L 21/12
            
         
      KOMISIJAS REGULA (EK) Nr. 118/2006
   (2006. gada 24. janvāris),
   ar ko lauku saimniecību grāmatvedības datu tīkla 2006. pārskata gadam nosaka standarta maksu par saimniecības apgrozījuma pārskatu
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1965. gada 15. jūnija Regulu Nr. 79/65/EEK, ar ko izveido tīklu grāmatvedības datu savākšanai par ienākumiem un saimniecisko darbību lauku saimniecībās Eiropas Ekonomikas kopienā (1),
   ņemot vērā Komisijas 1983. gada 13. jūlija Regulu (EEK) Nr. 1915/83 par konkrētiem sīki izstrādātiem īstenošanas noteikumiem attiecībā uz uzskaiti ar mērķi noteikt lauku saimniecību ienākumus (2), un jo īpaši tās 5. panta 3. punktu,
   tā kā:
   
               (1)
            
            
               Regulas (EEK) Nr. 1915/83 5. panta 1. punktā noteikts, ka Komisija maksā dalībvalstīm standarta maksu par katru pienācīgi izpildīto saimniecības darbības pārskatu, kas tai nosūtīta minētās regulas 3. pantā paredzētajā termiņā.
            
         
               (2)
            
            
               Ar Komisijas Regulu (EK) Nr. 2189/2004 (3) 2005. pārskata gadam noteica standarta maksu EUR 142 apmērā par katru saimniecības gada pārskatu. Izmaksu izmaiņu dēļ, kas arī ietekmē saimniecības gada pārskatu aizpildīšanas izdevumus, maksa ir jāpārskata.
            
         
               (3)
            
            
               Šajā regulā paredzētie pasākumi ir saskaņā ar Kopienas Lauku saimniecību grāmatvedības datu tīkla komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EEK) Nr. 1915/83 5. panta 1. punktā paredzēto standarta maksu nosaka EUR 145 apmērā.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro 2006. pārskata gadam.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2006. gada 24. janvārī
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV 109, 23.6.1965., 1859./65. lpp. Regulā jaunākie grozījumi izdarīti ar Komisijas Regulu (EK) Nr. 660/2004 (OV L 104, 8.4.2004., 97. lpp.).
   
      (2)  OV L 190, 14.7.1983., 25. lpp. Regulā jaunākie grozījumi izdarīti ar Regulu (EK) Nr. 1192/2005 (OV L 194, 26.7.2005., 3. lpp.).
   
      (3)  OV L 373, 21.12.2004., 20. lpp.